Diari Oficial de la Generalitat Valenciana


Sumari del DOGV 4531, del 26-06-2003 (2003/7473)

RESOLUCIÓ de 28 d'abril de 2003, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial de 19 de desembre de 2002, relatiu a la correcció de l'errada material en la modificació puntual núm. 6 de les NNSS d'Agost, i s'ordena la seua publicació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7473


Data del document
:   28-04-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Agost
    * pla d'urbanisme

RESOLUCIÓ de 28 d'abril de 2003, del director general d'Urbanisme i Ordenació Territorial, per la qual s'esmenen les deficiències a què es referix l'acord de la Comissió Territorial de 19 de desembre de 2002, relatiu a la correcció de l'errada material en la modificació puntual núm. 6 de les NNSS d'Agost, i s'ordena la seua publicació. [2003/7473]
  
Una vegada esmenades les deficiències a què es referix l'acord de la Comissió Territorial de 19 de desembre de 2002, relatiu a la correcció de l'errada material en la modificació puntual núm. 6 de les NNSS d'Agost, de conformitat amb la resolució del director general d'Urbanisme i Ordenació Territorial de data 28 d'abril de 2003, per la qual s'ordena la publicació del referit acord, es procedix a la seua publicació:
  
La Comissió Territorial d'Urbanisme, en sessió de 19 de desembre de 2002, va adoptar, entre altres, l'acord següent:
  
Exp. 405/02. Agost. Modificació puntual núm. 6 de les Normes Subsidiàries. Reordenació d'illes entre les avingudes d'Alcoi i de Xixona i els carrers de la Lloma i de Tibi.
  
Vist l'expedient de referència i sobre la base dels antecedents i les consideracions següents:
  
Antecedents de fet
  
Primer
  
El projecte es va sotmetre a informació pública durant un mes per mitjà d'Acord del Ple de l'Ajuntament de 15 de juny de 2000, i l'anunci es publica en el Diari Oficial de la Generalitat Valenciana de 19 de juliol de 2000 i en el diari Información de 28 de juny del mateix any. Després del pertinent període d'exposició pública en el qual no es van presentar al·legacions, es va aprovar provisionalment pel mateix òrgan amb data 30 de novembre de 2000.
  
Posteriorment, es van introduir modificacions en el dit projecte, que es va sotmetre novament a informació pública durant un mes per mitjà d'acord del Ple de l'Ajuntament de 25 de juliol de 2002, que va acordar igualment donar per aprovat provisionalment el projecte si no es presenten al·legacions. Es va anunciar en el Diari Oficial de la Generalitat Valenciana, de 20 d'agost de 2002, i en el diari Información, de 6 d'agost del mateix any, sense que en el pertinent període d'exposició pública es presentaren al·legacions.
  
Segon
  
La documentació està integrada per memòria informativa i justificativa i plans de qualificació i alineacions.
  
Tercer
  
La modificació proposada té un doble objectiu:
  
1. Modificació del viari en l'àmbit d'una de les illes entre les avingudes d'Alcoi i de Xixona i els carrers de la Lloma i de Tibi, que passa a disposar-se perpendicularment al ja existent, i se suprimix este últim. Es justifica en una millor adaptació a les condicions topogràfiques de l'entorn. La superfície del viari suprimit és de 602 m2, mentre que la del nou viari és de 804 m2, per la qual cosa la modificació no implica augment de l'aprofitament lucratiu privat.
  
2. Modificació de la tipologia de la zona en l'illa confrontant a l'anterior, que passa d'eixample (EN) a edificació oberta (EA). Amb la qualificació d'eixample es poden realitzar 4 plantes en 763 m2 i 3 en 818 m2, la qual cosa implicaria una edificabilitat mitjana de 2,78 m2t/m2s que es descompta un 20% en patis. Amb la qualificació proposada d'edificació oberta, l'edificabilitat màxima permesa és d'1,25 m2t/m2s, per la qual cosa la modificació no suposa augment de l'aprofitament lucratiu privat.
  
Consideracions tecnicojurídiques
  
Primera
  
La tramitació no ha sigut de conformitat amb el que establix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU) i l'article 174 del Reglament de Planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià. I es destaca el següent:
  
a) Atés que s'inicia la tramitació de l'expedient a instàncies d'un particular que presenta el projecte de modificació puntual, i consten al llarg del procediment diverses referències a la promoció particular, haurà de quedar clar el compliment del que disposa l'article 35 LRAU i concordants del RPCV (143 i següents) que disposa que correspon als municipis elaborar, modificar o revisar els seus respectius plans generals, així com que els plans generals o les seues modificacions han de ser redactats pel tècnics competents al servici de l'administració o contractats per esta.
  
b) Ara bé, en nom als principis d'eficàcia, celeritat i conservació dels actes administratius -en atenció a cada cas concret i només per a modificacines puntuals molt concretes i prou raonades en l'interés públic local acreditat i sempre que això no suposara frau de llei-, en virtut del que disposa l'article 67 de la vigent Llei Reguladora del Procediment Administratiu Comú, i per al supòsit que s'advertira l'incompliment de l'anteriorment preceptuat per la llei i el seu reglament de desplegament, es podria entendre esmenat per revalidació el vici procedimental que patia l'expedient sotmés a la consideració de la Comissió Territorial d'Urbanisme sense necessitat de retrotraure l'expedient al seu inici, si el projecte de la modificació puntual del planejament general fóra ratificat expressament i justificadament com a propi d'iniciativa pública municipal per acord adoptat pel Ple de l'Ajuntament per majoria absoluta del nombre legal de membres i tots els documents integrants el projecte foren subscrits per tècnics competents al servici de l'administració municipal o contractats per esta, i es corregix d'esta manera el defecte procedimental advertit sobre les persones legalment competents per a redactar i subscriure modificacions directes als plans generals.
  
Segona
  
La documentació s'estima, en línies generals completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU; no obstant això, d'acord amb el que disposa l'article 28.2. apartat segon de la LRAU, per a qualsevol instrument de planejament que modifique parcialment les determinacions d'un altre anterior, s'haurà d'incloure un document de refosa que permeta reemplaçar l'antiga documentació existent en el Pla General Municipal.
  
Tercera
  
Les determinacions contingudes en el present expedient es consideren genèricament correctes, des del punt de vista de les exigències de política urbanística i territorial de la Generalitat, tal com s'arreplega en l'article 40 de la LRAU.
  
Quarta
  
La Comissió Territorial d'Urbanisme d'Alacant, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals de Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual de núm. 6 de les Normes Subsidiàries del Terme Municipal d'Agost, i se supedita la seua publicació i en conseqüència la seua eficàcia, mentre no s'esmenen les observacions formulades en les consideracions tecnicojurídiques primera i segona.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat això, ordenar la publicació de l'aprovació definitiva.
  
Vist l'acord adoptat per la Comissió Territorial d'Urbanisme en sessió de 19 de desembre del 2002 pel qual es va aprovar definitivament l'expedient de referència, ì se supedita la publicació al compliment de certes condicions, així com l'informe tècnic favorable a la documentació presentada per l'Ajuntament de amb data 19 de febrer de 2003 que complix en tots els seus aspectes el referit acord de la Comissió. Resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb el que disposa l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
València, 28 d'abril de 2003- El director general d'Urbanisme i Ordenació Territorial: José María Benlliure Moreno.